
JONAVOS RAJONO ŠVIETIMO PAGALBOS TARNYBOS ORGANIZUOJAMŲ KVALIFIKACIJOS TOBULINIMO RENGINIŲ IR PROGRAMŲ, SKIRTŲ PEDAGOGINIŲ DARBUOTOJŲ KVALIFIKACIJOS TOBULINIMUI, 
TVARKOS APRAŠAS 

I SKYRIUS 
BENDROSIOS NUOSTATOS 
1. Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašas (toliau – Aprašas) reglamentuoja reikalavimus Jonavos rajono švietimo pagalbos tarnybos (toliau – Tarnybos) organizuojamiems kvalifikacijos tobulinimo renginiams ir programoms. 
[bookmark: _Hlk238468494]2. Aprašas parengtas vadovaujantis Lietuvos Respublikos švietimo įstatymu, Valstybinių ir savivaldybių švietimo įstaigų (išskyrus aukštąsias mokyklas) pedagoginių darbuotojų kvalifikacijos tobulinimo nuostatais, Reikalavimais pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programoms ir nacionalinėms kvalifikacijos tobulinimo programoms ir nacionalinių kvalifikacijos tobulinimo programų vertinimo, akreditavimo ir registravimo tvarkos aprašu bei kitais teisės aktais, reglamentuojančiais neformalųjį suaugusiųjų švietimą ir pedagoginių darbuotojų kvalifikacijos tobulinimą.
3. Pedagoginių darbuotojų kvalifikacijos tobulinimas organizuojamas vadovaujantis šiais principais: 
3.1. kontekstualumo – atsižvelgia į Lietuvos švietimo iššūkius, aktualijas, prioritetus ir kaitą, šiuolaikiško švietimo tendencijas ir ugdymo mokslų tyrimus, aktualius pedagoginių darbuotojų tobulinimosi poreikius; 
3.2. atsakomybės – veikia priskirtų atsakomybių lauke ir atsako už kvalifikacijos tobulinimo programų turinio ir jų įgyvendinimo kokybę; 
3.3. veiksmingumo – veikia lanksčiai ir atvirai; periodiškai įsivertina ir atnaujina kvalifikacijos tobulinimo programas, atsižvelgdami į jų veiksmingumą, remdamiesi įsivertinimu; siekia kokybės sumaniai naudodami turimus išteklius; 
3.4. tęstinumo – bendradarbiauja tarpusavyje ir su kitomis švietimo įstaigomis, sudarydami sąlygas pedagoginiams darbuotojams pradėti ir tęsti kompetencijų tobulinimą įvairiomis formomis;
3.5. lygių galimybių – yra socialiai teisingi ir užtikrina kvalifikacijos tobulinimo programų prieinamumą, nediskriminuojant pedagoginių darbuotojų einamų pareigų, lyties, rasės, tautybės, pilietybės, kilmės, socialinės padėties, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu. 
4. Apraše vartojamos sąvokos: 
4.1. Kvalifikacijos tobulinimas – neformalusis švietimas, kuriuo siekiama įgyti, plėtoti profesinei ir asmeninei veiklai reikalingas kompetencijas.
4.2. Neformalusis suaugusiųjų švietimas – asmens ir visuomenės interesus atitinkantis švietimas pagal įvairias neformaliojo suaugusiųjų švietimo poreikių tenkinimo, kvalifikacijos tobulinimo, papildomos kompetencijos įgijimo programas, teikiamas ne jaunesniems negu 18 metų asmenims. 
4.3. Kvalifikacijos tobulinimo renginys (toliau – renginys) – veikla pagal kvalifikacijos tobulinimo programą ar renginio programą.
4.4. Kvalifikacijos tobulinimo programa (toliau – programa) –  ne mažesnės nei 40 val. trukmės kompetencijų plėtojimo plano vykdymo aprašas, kuriame nusakyti tikslai, uždaviniai, turinys, trukmė, tikslinės grupės, reikalingos priemonės, apibūdinamos plėtojamos kompetencijos ir pan. Programa gali būti sudaryta iš vieno ar kelių modulių bei įgyvendinama įvairiomis formomis (seminarai, kursai, stažuotės ir pan.).
4.5. Programos modulis – iš anksto apibrėžta programos dalis, kurios metu dalyviai įgyja naujų žinių, dalijasi patirtimi.
4.6. Programos akreditavimas – Tarnybos vykdoma procedūra, kurios metu vertintojai pripažįsta, kad įvertinta programa atitinka nustatytus reikalavimus.
4.7. Kvalifikacijos tobulinimo renginio programa (toliau – renginio programa) – mažesnės nei 40 val. trukmės kompetencijų plėtojimo plano vykdymo aprašas, kuriame trumpai nusakyti renginio tikslas, forma, turinys, trukmė, tikslinės grupės, reikalingos priemonės ir pan. 
4.8. Programos teikėjas – juridinis arba fizinis asmuo, teisės aktų nustatyta tvarka turintis teisę teikti kvalifikacijos tobulinimo paslaugas. 
4.9. Programos rengėjas – programos kūrėjas ar kūrėjų grupė.
4.10. Lektorius – asmuo, skaitantis paskaitas, pranešimus, vedantis seminarus, kursus, mokymus ir kt.
4.11. Dalyvis – asmuo, dalyvaujantis kvalifikacijos tobulinimo renginyje.
II SKYRIUS 
TIKSLAS IR UŽDAVINIAI 

5. Tikslas – užtikrinti kokybišką pedagoginių darbuotojų poreikius tenkinančių kompetencijų tobulinimo programų rengimą / įgyvendinimą.
6. Uždaviniai: 
6.1. tenkinti pedagoginių darbuotojų kompetencijų tobulinimo poreikius; 
6.2. siekti programų rengimo / įgyvendinimo kokybės; 
6.3. užtikrinti kompetencijų tobulinimo formų, metodų įvairovę; 
6.4. plėtoti profesinį bendradarbiavimą, gerosios darbo patirties sklaidą; 
6.5. skatinti ir diegti pažangias iniciatyvas, padedančias tobulinti profesines kompetencijas. 

III SKYRIUS 
KVALIFIKACIJOS TOBULINIMO RENGINIŲ FORMOS 

7. Renginių formos: 
7.1. seminaras – lektoriaus vadovaujama interaktyvi dalyvių sąveika; 
                  7.2. paskaita – išsamus, nuoseklus žodinės temos dėstymas, ne trumpesnis nei 1 ak. val.; 
7.3. paroda / konkursas / festivalis – pažangios edukacinės / pedagoginės / meninės patirties viešas rodymas ir / ar stebėjimas, analizavimas, aptarimas; 
7.4. konferencija – teorinis, praktinis, metodinis ar diskusinis renginys, kurio tikslus, programą, trukmę apsprendžia konferencijos organizatoriai; 
7.5. stažuotė (ilgalaikė ar trumpalaikė) – veikla, kuria siekiama įgyti praktinės veiklos patirties kitoje įstaigoje; 
7.6. edukacinė išvyka – kompetencijų tobulinimas perimant/dalijantis gerąja darbo patirtimi kitoje švietimo ar kultūros įstaigoje; 
7.7. atvira pamoka / veikla – suplanuotos pamokos / veiklos vedimas / organizavimas ir / ar stebėjimas, analizavimas, vertinimas; 
7.8. konsultacija – konsultantų ar kitų specialistų konsultacinė veikla aktualiais klausimais; 
7.9. metodinė diena – dalykinis profesinis pedagoginių darbuotojų bendradarbiavimas, dalijimasis sėkminga praktika; 
7.10. praktikumas / ugdomosios ir vadybinės veiklos stebėjimas ir aptarimas / mentorystė – trumpalaikė, interaktyvi atitinkamos srities specialisto(-ų) ir dalyvio(-ių) sąveika konkretiems praktiniams klausimams išsiaiškinti/spręsti; 
7.11. supervizija – profesinių santykių konsultavimas, kurio metu ieškomas ir randamas tinkamas probleminės situacijos sprendimas; 
7.12. kursai / mokymai – į praktiką orientuotas išsamus ir kryptingas mokymas pagal programą; 
7.13. informacinis renginys – trumpas renginys, kurio metu pateikiama aktuali informacija; 
7.14. kūrybinės dirbtuvės – praktinė veikla, pagrįsta dalyvių kūrybiškumu; 
7.15. metodinių grupių pasitarimai/susirinkimai – mokytojų grupių pagal dėstomą dalyką / ugdymo pakopą susirinkimai, kuriuose aptariami ugdymo klausimai; 
7.16. diskusija, apskritojo stalo diskusija, forumas – pokalbis, aktualių temų svarstymas, polemikos, aptarimai dalyvių grupėje;
7.17. praktinės patirties sklaidos renginys – renginys, kurio metu praktikai (mokytojai, švietimo įstaigų vadovai, pagalbos specialistai) dalijasi praktinės veiklos patirtimi su kitais dalyviais; 
7.18. nuotolinis mokymasis – tai nuoseklus savarankiškas ar grupinis mokymas(-is), kai besimokančiuosius ir mokytoją / dėstytoją skiria atstumas ir / ar laikas, o bendravimas ir bendradarbiavimas bei mokymosi medžiaga pateikiama informacinėmis ir komunikacinėmis technologijomis; 
7.19. kolegialus mokymasis – tai toks mokymasis, kai mokytojai mokosi drauge ir vieni iš kitų, dalydamiesi patirtimi, atradimais, sumanymais ir kūriniais, studijuodami šaltinius, stebėdami kolegų pamokas / veiklas; 
7.20. profesinės veiklos tyrimas – mokytojo praktinės veiklos analizė, siekiant tobulinti savo praktiką; 
7.21. refleksija – savęs vertinimas mokymosi ir praktikos aplinkoje, akcentuojant patirtį, teigiamus ir neigiamus jos aspektus, įvardijant, kokie nauji įgūdžiai įgyti (siekiant mokymo(-si) kokybės) ir kaip juos sekėsi pritaikyti profesinėje veikloje;
7.22. savarankiškas mokymasis – savarankiškas mokymosi veiklos planavimas ir įgyvendinimas, nusistatant aktualius mokymosi tikslus, pasirenkant individualias mokymosi strategijas, pasitelkiant įvairius išteklius (skaitmeninius mokymosi įrankius, literatūros studijavimą, interneto kursus ir pan.), prisiimant atsakomybes už mokymosi procesą ir rezultatus;
7.23. atvejo analizė – aktyvaus mokymosi veika nedidelėje grupėje, pateikiant ir analizuojant realią praktinę situaciją, apie ją diskutuojant, ieškant sprendimų.  

IV SKYRIUS 
PROGRAMŲ RENGIMO IR AKREDITAVIMO TVARKA 

8. Programos plėtoja turimas ar padeda įgyti naujas kompetencijas, nustatytas Mokytojų ir pagalbos mokiniui specialistų kompetencijų apraše, ir (ar) Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams apraše. Programos rengiamos pagal Lietuvos Respublikos švietimo, mokslo ir sporto ministro patvirtintas pedagoginių darbuotojų prioritetines kvalifikacijos tobulinimo sritis arba specifines, švietimo įstaigos ar pedagoginio darbuotojo kompetencijų tobulinimo poreikius atitinkančias, sritis.   
9. Programos rengiamos valstybine kalba ir turi atitikti dokumentų rengimo reikalavimus.  
10. Programos trukmė yra ne mažesnė kaip 40 ak. val. 
11. Programas rengia Tarnybos metodininkai, mokytojai ir vadovai praktikai, mokslininkai, rengėjų grupės, socialiniai partneriai bei fiziniai asmenys, turintys reikiamas kompetencijas ir patirtį.
12. Programos rengiamos atsižvelgiant į: 
12.1. pedagoginių darbuotojų, švietimo įstaigų bendruomenių kvalifikacijos tobulinimo poreikius; 
12.2. turimą savivaldybės, šalies, tarptautinę gerąją švietimo įstaigų ir pedagoginių darbuotojų patirtį; 
12.3. savivaldybės administracijos švietimo padalinio specialistų išvadas apie savivaldybės švietimo įstaigų pasiekimus ir pažangą; 
12.4. nacionalinių ir tarptautinių mokinių pasiekimų tyrimų duomenis; 
12.5. nacionalinius, savivaldybės bei švietimo įstaigų prioritetus. 
13. Programų lektoriai gali būti pedagogai, švietimo įstaigų vadovai, aukštųjų bei profesinių mokyklų dėstytojai, mokslo institucijų mokslininkai, ministerijų, savivaldybių administracijų ir kitų valstybės institucijų darbuotojai, nevyriausybinių organizacijų atstovai, įvairių sričių ekspertai ir kt. 
14. Programų lektorių kompetencija:
14.1. žino naujausius edukologijos mokslo pasiekimus, švietimo teisės aktus; 
14.2. naudoja modernius mokymo(-si) metodus, sugeba įtraukti dalyvius į kūrybinį darbą, pateikia įdomius pedagoginių eksperimentų rezultatus; 
14.3. turi mokslinės ar pedagoginės patirties; 
14.4. motyvuoja žmones nuolatiniam profesiniam tobulėjimui; 
14.5. sugeba įtraukti dalyvius į kūrybinį darbą kvalifikacijos tobulinimo renginio metu. 
15. Programų vertinimo paskirtis – atrinkti inovatyvias, valstybinę švietimo politiką ir jos įgyvendinimo strategiją atliepiančias kvalifikacijos tobulinimo programas, jas įvertinti ir akredituoti, taip skatinant veiksmingai panaudoti kvalifikacijos tobulinimui skirtas valstybės biudžeto lėšas ir teikti kokybiškas kvalifikacijos tobulinimo paslaugas.
16. Programų vertinimas vykdomas laikantis šių pagrindinių principų: 
16.1. objektyvumo – priimami sprendimai dėl programų vertinimo turi būti teisingi, nešališki; 
16.2. skaidrumo – programų vertinimas grindžiamas nustatytais kriterijais ir vertinimo procedūromis; 
16.3. viešumo – informacija apie akredituotas programas skelbiama viešai. 
17. Programas vertina Tarnybos direktoriaus įsakymu sudaryta programų vertinimo komisija (3 vertintojų). Vertintojai gali būti Tarnybos pedagoginiai darbuotojai, kitų įstaigų pedagoginiai darbuotojai, Švietimo skyriaus specialistai, rajono metodinių grupių pirmininkai, aukštųjų mokyklų dėstytojai ir kt.
18. Programų vertinimo procedūra: 
18.1. programos teikėjas Tarnybai pateikia programą, parengtą pagal programos formą (1 priedas); 
18.2. programos vertinamos pagal nustatytus kriterijus užpildant vertinimo lentelę (2 priedas); 
18.3. programa, surinkusi 14 ir daugiau balų, yra akredituojama.
19. Tarnybos direktorius, vadovaudamasis pateiktais vertinimo rezultatais, įsakymu patvirtina programos akreditavimą. 
20. Tarnybos akredituotos programos registruojamos Neformaliojo švietimo programų registre.
21. Renginių programų (iki 40 val. trukmės) rengimo ir tvirtinimo eiga: 
21.1. renginių programos (iki 40 val. trukmės) rengiamos pagal patvirtintą formą (3 priedas);
21.2. parengtą kvalifikacijos tobulinimo renginio programą Tarnybos direktorius tvirtina įsakymu.  

V SKYRIUS 
KVALIFIKACIJOS TOBULINIMO RENGINIŲ ORGANIZAVIMO IR VYKDYMO TVARKA 

22. Renginiai organizuojami ir vykdomi pagal Tarnybos direktoriaus įsakymu patvirtintą mėnesio veiklos planą. 
23. Dalyviai į renginius registruojasi elektroniniu būdu registracijos sistemoje „Semiplius“. Apie išankstinę registraciją skelbiama Tarnybos mėnesio veiklos plane. 
24. Renginių dalyviai savo dalyvavimą patvirtina parašu dalyvių registracijos lape. 
25. Vykdant renginį nuotolinio mokymo(-si) būdu mokymų dalyvių sąrašą sudaro ir savo parašu patvirtina atsakingas asmuo. 
26. Dalyvių skaičius renginyje gali būti ribojamas priklausomai nuo užsakovo poreikio, pritaikytų darbo vietų skaičiaus, lektoriaus pageidavimo, jo taikomų metodų ir kitų programos dalyviams keliamų reikalavimų. 
27. Nesusidarius dalyvių grupei ar dėl kitų priežasčių apie atšaukiamą renginį užsiregistravę dalyviai informuojami elektroniniu paštu, telefonu arba atskiru raštu. 
28. Renginių dokumentų tvarkymas ir atsiskaitymas: 
28.1. dalyvių registraciją vykdo už renginį atsakingas asmuo;
28.2. Tarnybos buhalteris pagal pateiktus dokumentus išrašo sąskaitas faktūras; 
28.3. Tarnybos metodininkai, atsakingi už renginį, periodiškai renka grįžtamąją informaciją (žodine ar rašytine forma) apie įvykusių renginių kokybę. 

VI SKYRIUS 
DALYVAVIMO KVALIFIKACIJOS TOBULINIMO RENGINIUOSE PATVIRTINIMAS 

29. Dalyvavimas renginiuose įforminamas dalyviui išduodant Tarnybos pažymėjimus (4 priedas) arba pažymas (5, 6 priedai).
30. Pažymėjimas išduodamas asmeniui, kuris dalyvavo renginyje ir įvykdė programoje, renginio programoje keliamus reikalavimus. Pažymėjime nurodomi Tarnybos rekvizitai, akreditacijos numeris, pažymėjimo registracijos numeris (pažymėjimų registracijos numeris yra suteikiamas automatiškai internetinėje registravimo sistemoje www.semiplius.lt formuojant pažymėjimus užsiregistravusiems ir renginyje dalyvavusiems klausytojams), dalyvio vardas, pavardė, kvalifikacijos tobulinimo renginio forma, pavadinimas, renginio data, trukmė valandomis, patobulintos ar įgytos kompetencijos. Pažymėjimas turi būti patvirtintas Tarnybos direktoriaus parašu ir įstaigos antspaudu.
31. Asmeniui, vedusiam ar organizavusiam renginį, parengusiam ir / ar skaičiusiam pranešimą, parengusiam ugdytinį parodai / konkursui, organizavusiam kitą metodinę veiklą išduodama pažyma apie įvykdytas veiklas. 
32. Pažymos registruojamos Pažymų registre (registracijos numeris suteikiamas formuojant pažymą) arba Tarnybos siunčiamų dokumentų registre.
33. Pažymos ir pažymėjimai gali būti parengti ir išduoti dalyviams popierine arba skaitmenine forma.


VII SKYRIUS 
KVALIFIKACIJOS TOBULINIMO RENGINIŲ FINANSAVIMAS 

34. Pedagoginių darbuotojų kvalifikacijos tobulinimas gali būti finansuojamas: 
34.1. valstybės ir savivaldybių biudžetų lėšomis; 
34.2. pačių dalyvių lėšomis; 
34.3. kitų šaltinių lėšomis. 
___________________________
























Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašo 1 priedas

Pedagoginių darbuotojų (išskyrus aukštųjų mokyklų darbuotojus) 
kvalifikacijos tobulinimo programa

1. Pedagoginių darbuotojų (išskyrus aukštųjų mokyklų darbuotojus) kvalifikacijos tobulinimo programos (toliau kartu – Programa) teikėjas
	Programos teikėjo rekvizitai (pavadinimas, juridinio asmens kodas, adresas, pašto indeksas, telefonas, el. paštas)
	



2. Programos pavadinimas
	



3. Programos rengėjas (-ai)
	



4. Programos bendraautoris (-iai) ir įgyvendintojas (-ai) (užsienio valstybės ir (ar) šalies parneris (-iai)
	



5. Programos anotacija (aktualumas, reikalingumas)
	



6. Programos tikslas
	



7. Programos uždaviniai
	



8. Programos turinys
	Eil. Nr.
	Tema / modulis
	Užsiėmimo pobūdis (teorija (T) / praktika (P) (įskaitant savarankišką darbą) ir trukmė (akademinės valandos)
	Būdas (kontaktinis / nuotolinis / mišrus)
	Programos lektorius (užsienio valstybės / šalies)

	1. 
	
	
	
	



9. Programos rezultatai (įgyjama (plėtojama) kompetencija (-os))
	



10. Įgyjamos (plėtojamos) kompetencijos (-ų) į(si)vertinimo būdai 
	



11. Programai vykdyti naudojama mokomoji medžiaga ir techninės priemonės:
11.1. Mokomoji medžiaga
	Eil. Nr.
	Temos
	Mokomosios medžiagos pavadinimas
	Mokomosios medžiagos apimtis

	1. 
	
	
	



11.2. Techninės priemonės
	



12. Programai rengti naudotos literatūros ir kitų informacinių šaltinių sąrašas
	



13. Lektorių darbo patirtis ir kompetencijos (pridedamos lektorių darbo patirtį ir kompetenciją patvirtinančių dokumentų kopijos)
	
	(pažymėti X)

	Programos teikėjo atstovas (-ai)
	

	Mokytojai, pagalbos mokiniui specialistai
	

	Švietimo įstaigų vadovai, jų pavaduotojai ugdymui, ugdymą organizuojančių skyrių vedėjai
	

	Mokslo ir studijų institucijų dėstytojai, mokslininkai, tyrėjai
	

	Užsienio valstybių dėstytojai, mokslininkai, tyrėjai, mokytojai
	

	Viešojo administravimo institucijų vadovai, jų pavaduotojai, padalinių vadovai ir specialistai
	

	Jungtinė lektorių grupė
	

	Kiti (nurodyti)
	



14. Kvalifikaciniai reikalavimai lektoriams
	[bookmark: _Hlk176957040]



15. Dalyviai:
15.1. Pasirengimas Programai (praktinės veiklos patirtis ir kompetencija (-os), kurią (-ias) turi turėti dalyvis)
	Kompetencija (-os)
	

	Praktinės veiklos patirtis
	





15.2. Programos dalyvių tikslinės grupės
	
	(Pažymėti X)

	Mokytojai, dirbantys pagal bendrojo ugdymo programas (nurodyti dalyką)
	

	Mokytojai, dirbantys pagal ikimokyklinio ugdymo programas
	

	Mokytojai, dirbantys pagal priešmokyklinio ugdymo programas
	

	Mokytojai, dirbantys pagal pradinio ugdymo programas
	

	Pagalbos mokiniui specialistai (nurodyti pareigybę, jei Programa skirta konkrečiai pareigybei)
	

	Mokytojai, dirbantys pagal profesinio mokymo programas
	

	Švietimo įstaigų (išskyrus aukštąsias mokyklas) vadovai, jų pavaduotojai ugdymui, ugdymą organizuojančių skyrių vedėjai
	

	Švietimo įstaigų (išskyrus aukštąsias mokyklas) vadovai
	

	Švietimo įstaigų (išskyrus aukštąsias mokyklas) vadovų pavaduotojai ugdymui
	

	Švietimo įstaigų (išskyrus aukštąsias mokyklas) ugdymą organizuojančių skyrių vedėjai
	

	Kiti pedagoginiai darbuotojai (nurodyti pareigybę)
	



16. Programos vykdymo data (metai, mėn., diena)
	



Programos teikėjas

_______________		____________________                   ________________
(Pareigos)	            		         (Parašas)                                    (Vardas ir pavardė)

	Programos registracijos numeris ir data (pildoma registravus Programą)
	



	Programos akreditacijos terminas
(nurodyti datą, iki kada) (pildoma akreditavus Programą)
	



__________________









Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašo 2 priedas

Kvalifikacijos tobulinimo programos vertinimo lentelė

Programos pavadinimas, trukmė val.:

	Programos struktūrinės dalys
	Vertinimo kriterijai
	Maksimalus balų skaičius
	Įvertinimas balais

	Programos anotacija 
	Programos esmės atskleidimas, teorinis ir praktinis pagrindimas, pabrėžiant esmines struktūrines dalis, ir reikalingumo, aktualumo ir inovatyvumo pasirinktai tikslinei grupei pagrindimas.
	3
	

	Programos tikslas 
	Formuluotės aiškumas, konkretumas, orientacija į rezultatą, dermė su programos anotacijoje apibrėžta programos paskirtimi, ugdomomis kompetencijomis.
	3
	

	Programos uždaviniai 
	Nuoseklumas, aiškumas, tikslingumas, tikslumas, logiškumas, dermė su programos tikslu, orientavimas į galutinį rezultatą.
	3
	

	Programos turinys 

	Temų reikalingumas ir aktualumas, įgyvendinimo nuoseklumas, išsamumas, mokymosi metodų ir veiklų bei jų trukmės dermė su kitomis programos dalimis ir laukiamais rezultatais.
Veiklų atitiktis dalyvių pasirengimui ir patirčiai.
	3
	

	Programos rezultatai (įgyjama (plėtojama) kompetencija (-os)
	Konkretumas, aiškumas, loginis ryšys su pagrindine Programos idėja ir turiniu, formuluotės kryptingumas į veiklą, kompetencijų raišką praktikoje. 
	3
	

	Programai vykdyti naudojama mokomoji medžiaga 
	Tikslingumas, pakankamumas, aiškumas, aktualumas, dermė su kitomis programos dalimis ir laukiamais rezultatais.
Tinkamų užduočių parinkimas dalyvių kompetencijoms įrodyti.
	2
	

	Programai vykdyti naudojamos techninės priemonės 
	Tikslingumas, pakankamumas, aiškumas, aktualumas ir inovatyvumas.
	2
	

	Programai rengti naudotos literatūros ir kitų informacinių šaltinių sąrašas 
	Pateiktas literatūros ir kitų informacinių šaltinių sąrašas atitinka Programos turinį, naudojami aktualūs šaltiniai.
	2
	

	Kvalifikaciniai reikalavimai lektoriams 
	Lektorių patirties ir kompetencijų aiškus apibrėžtumas, konkretumas, kompetencijų atitiktis programos turiniui.
	2
	

	Reikalavimai dalyviams 
	Dalyvių poreikių atitiktis programos tikslingumui, paskirčiai, praktinės veiklos ir kompetencijų, kurias turi turėti dalyvis, pagrįstumas.
	2
	



Išvada (siūloma akredituoti / neakredituoti):
Rekomenduojamas programos galiojimo terminas (pabraukti):    1 m.    2 m.    3m. 

Programos vertintojai:

 ____________________________________
(vardas, pavardė, parašas)

____________________________________
(vardas, pavardė, parašas)

____________________________________
(vardas, pavardė, parašas)

Data: ________________


_______________
























Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašo 3 priedas

KVALIFIKACIJOS TOBULINIMO RENGINIO PROGRAMA 
(iki 40 val. trukmės)

1. Rengėjas
	Atsakingo asmens vardas, pavardė (telefono Nr., el. paštas, įstaiga)
	



2. Kvalifikacijos tobulinimo renginio pavadinimas (forma) ir data
	



3. Kvalifikacijos tobulinimo renginio trukmė, vykdymo vieta
	



4. Programos anotacija (aktualumas, reikalingumas; dalyvių tobulinamos kompetencijos)
	



5. Kvalifikacijos tobulinimo renginio tikslinės grupės                                         
                                                                                                         (Pažymėti X)
	Dalykų mokytojai (nurodyti dalyką)    
	

	Pradinio ugdymo mokytojai
	

	Institucijų, vykdančių priešmokyklinio ir ikimokyklinio ugdymo programas, vadovai, pedagoginiai darbuotojai
	

	Mokyklų vadovai, jų pavaduotojai ugdymui, ugdymą organizuojančių skyrių vedėjai
	

	Mokyklų bendruomenės komandos
	

	Kiti (nurodyti)   
	



6. Programos turinys arba renginio darbotvarkė (pvz.: konferencijos programa ir pan.)
	Eil. Nr.
	Tema
	Teorinių val. skaičius 
	Praktinių val. skaičius

	
	
	
	



Programos rengėjas                             _________________               ______________________
	            		     (Parašas)                                      (Vardas ir pavardė)

__________________________


Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašo 4 priedas

JONAVOS RAJONO ŠVIETIMO PAGALBOS TARNYBA

PAŽYMĖJIMAS
20..-..-.. Nr. 

VARDAS PAVARDĖ

20.. m. (nurodoma data) dalyvavo (nurodomas skaičius) akad. val. trukmės kvalifikacijos tobulinimo programoje (nurodomas akredituotos programos Nr.) / renginyje (nurodomas pavadinimas, forma, lektorius) ir patobulino (nurodomos kompetencijos).



Direktorius 				Vardas Pavardė





Lietuvos Respublikos švietimo, mokslo ir sporto ministerijos
akredituota švietimo pagalbos tarnyba.
Akreditacijos pažymos Nr. IVP-
Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašo 5 priedas

Jonavos rajono švietimo pagalbos tarnyba

PAŽYMA
20..-..-.. Nr. 

Pažymime, kad

VARDAS PAVARDĖ

vedė / organizavo / parengė ar kt. (nurodoma kvalifikacijos tobulinimo ar gerosios patirties sklaidos renginio data, forma, tema, trukmė).


Direktorius 				Vardas Pavardė










Jonavos rajono švietimo pagalbos tarnybos organizuojamų kvalifikacijos tobulinimo renginių ir programų, skirtų pedagoginių darbuotojų kvalifikacijos tobulinimui, tvarkos aprašo 6 priedas

JONAVOS RAJONO ŠVIETIMO PAGALBOS
TARNYBA

Biudžetinė įstaiga,  J. Basanavičiaus g. 7, 55171, Jonava, tel. +370 660 80029,
 el. p. info@jonavosspt.lt, http://www.jonavosspt.lt
Duomenys kaupiami ir saugomi juridinių asmenų registre, kodas 300027235
_____________________________________________________________________________________

	
Dalyvavusioms įstaigoms
	   
20..-..-..        Nr. 
  





PAŽYMA DĖL (APIE) ............

	
Pažymima, kad .......... (dalyvių sąrašas pridedamas).







Direktorius				                     Vardas Pavardė



15

image2.jpeg




image1.jpeg
JONAVOS
RAJONO
SVIETIMO
PAGALBOS
TARNYBA




